《再简吴式贤》
元代·方回

郊居纵复远康庄，如许诗名许遁藏。
有客远来朝识面，不吾遐弃例登堂。
眼高心远乾坤窄，树密泉深上下凉。
谁与图成后三笑，陶巾底用间缁黄。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。